APSTIPRINĀTS

ar Madonas novada pašvaldības domes

29.03.2018. lēmumu Nr.105

 (protokols Nr.4, 18.p.)

**Madonas novada pašvaldības**

**Lazdonas pamatskolas**

**direktora amata konkursa nolikums**

*Izdots saskaņā ar likuma*

*“Par pašvaldībām” 21. panta pirmās daļas 9. punktu,*

*19.08.2014. MK noteikumu Nr.496 „Kārtība un*

*vērtēšanas nosacījumi valsts un pašvaldību izglītības*

 *iestāžu (izņemot augstskolas un koledžas) vadītāju un*

*pašvaldību izglītības pārvalžu vadītāju amatu*

 *pretendentu atlasei”4.1. punktu*

1. **Vispārīgie jautājumi**
	1. Madonas novada pašvaldības Lazdonas pamatskolas direktora amata konkursa nolikums, turpmāk – “nolikums”, nosaka kārtību, kādā tiek organizēts konkurss uz Madonas novada pašvaldības Lazdonas pamatskolas, turpmāk – “pamatskola”, direktora amata vietu, turpmāk – “konkurss”.
	2. Konkursa mērķis ir izvēlēties Madonas novada pašvaldības, turpmāk – “pašvaldība”, Lazdonas pamatskolas direktora (kods pēc profesiju klasifikatora 1345 03) amatam, turpmāk – “amats”, atbilstošāko pretendentu, kurš nodrošinātu kvalitatīvu un efektīvu izglītības iestādes darbību un attīstību.
	3. Konkursa uzdevums ir izvērtēt konkursa pretendentu profesionālo sagatavotību un atbilstību amatam.
2. **Konkursa komisija**
	1. Konkursa komisiju, turpmāk – “komisiju”, izveido šādā 5 (piecu) cilvēku sastāvā:
		1. pašvaldības izpilddirektors, komisijas priekšsēdētājs;
		2. Lazdonas pagasta pārvaldes vadītājs;
		3. pašvaldības Izglītības nodaļas vadītāja;
		4. pašvaldības Juridiskās nodaļas vadītāja;
		5. Gulbenes novada domes Izglītības, kultūras un sporta nodaļas vadītājs.
	2. Konkursa komisija:
		1. atbilstoši iesniegtajiem dokumentiem novērtē pretendentu atbilstību izvirzītajām prasībām;
		2. noteiktajos termiņos un kārtībā organizē zināšanu pārbaudes testu un kompetenču intervijas ar pretendentiem;
		3. ir tiesīga papildus kompetenču intervijām noteikt pretendentiem darba uzdevumus, lai pārbaudītu direktora amatam nepieciešamās teorētiskās zināšanas un prasmes;
		4. atbilstoši normatīvajiem aktiem un nolikumam izvēlas izvirzītajām prasībām atbilstošāko pretendentu un sniedz atzinumu pašvaldības domei.
	3. Komisijas darbs notiek sēdēs. Komisijas priekšsēdētājs sasauc komisijas sēdes, nosakot to norises vietu un laiku, kā arī vada komisijas sēdes. Komisija ir lemttiesīga, ja sēdē piedalās ne mazāk kā 3 (trīs) komisijas locekļi.
	4. Komisija sniedz atzinumu, pamatojoties uz pretendentu izvērtēšanā iegūto punktu skaitu.
	5. Komisijas sēdes tiek protokolētas. Protokolu paraksta visi klātesošie komisijas locekļi. Protokola noformēšanu nodrošina pašvaldības Administratīvā nodaļa.
	6. Konkursa norises noslēguma protokolu komisija iesniedz pašvaldības domei lēmuma pieņemšanai par iecelšanu amatā.
3. **Konkursa pretendenti**
	1. Konkursā var piedalīties jebkurš pilngadīgs, rīcībspējīgs Latvijas Republikas pilsonis, kurš iesniedzis pieteikumu kopā ar visiem nepieciešamajiem pretendentu atlases dokumentiem un atbilst konkursa pretendentu atlases kritērijiem.
	2. Prasības pretendentiem:
		1. izglītība atbilstoši [Izglītības likumā](http://nais.lv/text.cfm?Ref=0101032014081900496&Req=0101032014081900496&Key=0103011998102932781&Hash=) un Ministru kabineta [noteikumos par pedagogiem nepieciešamo izglītību un profesionālo kvalifikāciju un profesionālās pilnveides kārtību](http://nais.lv/text.cfm?Ref=0101032014081900496&Req=0101032014081900496&Key=0101032013070200363&Hash=) noteiktajām prasībām;
		2. valsts valodas zināšanas augstākajā līmenī atbilstoši [Valsts valodas likuma](http://nais.lv/text.cfm?Ref=0101032014081900496&Req=0101032014081900496&Key=0103011999120932770&Hash=) prasībām un vismaz vienas Eiropas Savienības oficiālās valodas zināšanas profesionālajai darbībai nepieciešamajā apjomā;
		3. zināšanas izglītības satura un attīstības jautājumos;
		4. vadības prasmes, spēja motivēt darbiniekus un strādāt komandā;
		5. teicamas komunikācijas, sadarbības un prezentācijas prasmes;
		6. labas informācijas tehnoloģiju lietošanas prasmes;
		7. pieredze darbā ar projektiem;
		8. labas analītiskās spējas, precizitāte un augsta atbildības sajūta.
4. **Konkursa izsludināšana un dokumentu iesniegšana**
	1. Sludinājumu par konkursu publicē kādā no Latvijas lielākajiem laikrakstiem, reģionālajā laikrakstā „Stars”, kā arī tīmekļa vietnēs [www.madona.lv](http://www.madona.lv) un [www.nva.gov.lv](http://www.nva.gov.lv). Sludinājumā norāda: iestādi, prasības pretendentiem, iesniedzamos dokumentus, kā arī pieteikšanās termiņu, vietu un kontakttālruni.
	2. Pieteikumu var iesniegt personīgi slēgtā aploksnē pašvaldībā Saieta laukumā 1, Madonā, Madonas novadā darba laikā. Uz aploksnes jānorāda „Konkursam uz Madonas novada pašvaldības Madonas pilsētas vidusskolas direktora amatu”. Pieteikumu var arī iesūtīt pa pastu, norādot adresātu Madonas novada pašvaldība, adrese Saieta laukums 1, Madona, Madonas novads, LV- 4801, kā arī nosūtot ar drošu elektronisko parakstu parakstītu dokumentu uz e-pastu: dome@madona.lv
	3. Dokumenti jāiesniedz vai jānodrošina to iesūtīšana līdz 16.04.2018. plkst. 17:00. Pēc šī termiņa iesniegtie vai iesūtītie pieteikumi netiek vērtēti.
	4. Iesniedzamie dokumenti:
		1. pieteikums (*1.pielikums*);
		2. īss dzīves un darba gaitu apraksts *Europass* CV formā;
		3. izglītību un kvalifikāciju apliecinošu dokumentu kopijas;
		4. pretendenta sagatavots apraksts – vīzija par pamatskolas darbības un attīstības virzieniem (maksimālais rakstu zīmju skaits 4000);
		5. citi dokumenti, kas apliecina pretendenta kvalifikāciju un spējas, kas ir būtiskas pamatskolas direktora amatā.
	5. Iesniedzot pieteikumu, pretendents apliecina, ka piekritis konkursa noteikumiem.
	6. Dokumentu oriģinālus, kas apliecina pretendenta pieteikumā norādītās informācijas patiesumu un atbilstību, pretendentam jāuzrāda intervijas dienā, ja pretendents tiks uzaicināts uz kompetenču interviju (konkursa otro kārtu).
	7. Ja sludinājumā noteiktajā termiņā nepiesakās neviens amata pretendents, komisija informē par to domes vadību un dome lemj par atkārtota konkursa izsludināšanu.
5. **Pieteikumu izskatīšana, vērtēšanas kritēriji un lēmuma pieņemšana**
	1. Komisija veic vērtēšanu divās kārtās:
		1. pirmajā kārtā pēc pieteikumu termiņa iesniegšanas beigām 10 (desmit) darba dienu laikā tiek izvērtēti saskaņā ar nolikuma 4.4.punktu iesniegtie dokumenti un pretendenta atbilstība nolikuma 3.2.1.punkta prasībām.
		2. otrajā kārtā tiek veikts zināšanu pārbaudes tests un kompetenču intervija.
	2. Konkursa otrajā kārtā tiek uzaicināti piedalīties tie pretendenti, kuru iesniegtie dokumenti atbilst nolikumā noteiktajam pieteikuma saturam.
	3. Komisijas priekšsēdētājs nosaka zināšanu pārbaudes testa un kompetenču intervija norises laiku un vietu, ko Administratīvā nodaļa telefoniski vai elektroniski paziņo tiem pretendentiem, kuri izturējuši pirmo atlases kārtu un tiek aicināti uz zināšanu pārbaudes testu un kompetenču interviju.
	4. Zināšanu pārbaudes testu sagatavo un pretendentu atbildes uz testa jautājumiem izvērtē komisijā esošie izglītības nozares eksperti. Pretendents aizpilda testu komisijas noteiktajā laikā un vietā. Maksimāli iespējamais punktu skaits testā – 10 punkti.
	5. Uzsākot kompetenču interviju, komisijas priekšsēdētājs iepazīstina pretendentu ar komisijas sastāvu un uzaicina pretendentu motivēt savu izvēli kandidēt uz iestādes vadītāja amata vietu. Komisijas locekļi uzdod jautājumus pretendentam par viņa izglītību, kvalifikāciju, tālākizglītību, darba pieredzi u.c., kas ļauj izvērtēt pretendenta atbilstību iestādes vadītāja amatam izvirzītajām prasībām. Komisijas locekļiem ir tiesības iepazīties ar iesniegto dokumentu oriģināliem. Komisijas locekļiem ir tiesības uzdot jautājumus pretendentam saskarsmes spēju, komunikācijas prasmes un motivācijas novērtēšanai.
	6. Pašvaldības domes Izglītības un jaunatnes lietu komitejas deputāti var piedalīties intervijās kā klausītāji. Pretendentu izvērtēšanas darbā piedalās tikai komisijas locekļi.
	7. Katrs komisijas loceklis saskaņā ar nolikuma *2.pielikumu* novērtē pretendenta kompetences intervijas laikā sniegto informāciju punktu sistēmā. Maksimāli iespējamais punktu skaits kompeteču intervijā - 40 punkti:

|  |  |  |
| --- | --- | --- |
| ***Nr.*** | ***Kompetence*** | ***Punkti*** |
| 1 | Izglītība | no 1 līdz 4 |
| 2 | Profesionālā pieredze | no 1 līdz 4 |
| 3 | Vispārējās zināšanas un prasmes izglītības jomā | no 1 līdz 4 |
| 4 | Profesionālā motivācija un izaugsme | no 1 līdz 4 |
| 5 | Izglītības iestādes vērtību apzināšanās | no 1 līdz 4 |
| 6 | Izglītības iestādes stratēģiskais redzējums, darba organizēšana un plānošana | no 1 līdz 4 |
| 7 | Komandas vadīšana  | no 1 līdz 4 |
| 8 | Izglītības iestādes resursu pārvaldīšana | no 1 līdz 4 |
| 9 | Spēja pieņemt lēmumus un uzņemties atbildību | no 1 līdz 4 |
| 10 | Komunikācijas prasmes | no 1 līdz 4 |

* 1. Kopējais konkursā iegūto punktu skaits tiek noteikts, saskaitot zināšanu pārbaudes testā un kompetenču intervijā iegūto punktu skaitu. Maksimāli iespējamais kopējais punktu skaits abās konkursa kārtās ir 50 punkti.
	2. Ja vairāki pretendenti saņēmuši vienādu, starp citiem pretendentiem augstāko, punktu skaitu, komisija var lemt par papildu atlases kārtas organizēšanu, uzdodot uzdevumu konkursa pretendentiem.
	3. Ja labākais pretendents ieguvis mazāk par 50% no kopējā iespējamā punktu skaita, tad pretendenta kandidatūra tiek atzīta par neatbilstošu vakantajam amatam.
	4. Komisija pieņem galīgo atzinumu bez pretendentu klātbūtnes un par rezultātiem paziņo katram intervētajam pretendentam rakstveidā 5 (piecu) darba dienu laikā pēc lēmuma pieņemšanas.
	5. Konkursa uzvarētājs pēc tam, kad ir saņēmis rakstveida paziņojumu par viņa izvirzīšanu apstiprināšanai amatā, rakstveida iesniegumā apliecina savu piekrišanu uzsākt amata pienākumu izpildi, norādot iespējamo darba tiesisko attiecību uzsākšanas laiku.
	6. Ja pretendents, kurš uzvarējis konkursā, pieņem lēmumu atteikties no amata pienākumu izpildes, var tikt pieņemts lēmums par nākošā amata pretendenta ar lielāko konkursā iegūto punktu skaitu izvirzīšanu apstiprināšanai amatā nolikumā noteiktajā kārtībā.
	7. Pretendents, kurš uzvarējis konkursā un ar komisijas lēmumu nav atzīts par neatbilstošu vakantajam amatam saskaņā ar nolikuma 5.10.punktā noteikto, pēc Bērnu tiesību aizsardzības likuma 72.panta ceturtajā daļā noteiktās izziņas saņemšanas no Latvijas Republikas Sodu reģistra, tiek virzīts apstiprināšanai amatā tuvākajā pašvaldības domes sēdē, kā arī saskaņošanai Izglītības un zinātnes ministrijā.
	8. Pretendents, kura kandidatūra apstiprināta pašvaldības domē un kura iecelšana amatā saskaņota Izglītības un zinātnes ministrijā, tiek pieņemts darbā, noslēdzot darba līgumu uz nenoteiktu laiku, nosakot pārbaudes laiku ar termiņu 3 (trīs) mēneši.
	9. Ja neviens no pretendentiem nav saņēmis nolikuma 5.10.punktā minēto minimālo punktu skaitu, var tikt izsludināts atkārtots konkurss uz vakanto amata vietu.
1. **Amata pamatpienākumi, nepieciešamā izglītība un prasmes**
	1. Amata pamatpienākumi:
		1. nodrošināt iestādes darbību reglamentējošo normatīvo aktu, iestādes nolikuma, pašvaldības domes lēmumu un rīkojumu, pašvaldības un tās Izglītības nodaļas rīkojumu un metodisko ieteikumu ievērošanu;
		2. nodrošināt iestādes intelektuālo, finanšu un materiālo līdzekļu efektīvu un racionālu izmantošanu;
		3. nodrošināt iestādes iekšējo kārtību reglamentējošo dokumentu sagatavošanu, apstiprināšanu un izpildi, nodrošināt iestādes darba laika ievērošanu;
		4. sagatavot un iesniegt pašvaldībai iestādes budžeta pieprasījumu, slēgt nepieciešamos saimnieciskos līgumus apstiprinātā budžeta ietvaros;
		5. dokumentēt un analizēt iestādes izglītojošo un saimniecisko darbību, izstrādāt perspektīvās attīstības programmas, nodrošināt iestādes lietvedību;
		6. vadīt iestādes un tās darbinieku darbību, saskaņā ar Latvijas Republikas izglītības jomu reglamentējošo normatīvo aktu prasībām nodrošināt iestādi ar atbilstošas kvalifikācijas pedagogiem un darbiniekiem;
		7. saskaņā ar Darba likuma nosacījumiem pieņemt darbā un atbrīvot no darba iestādes darbiniekus, noteikt darbinieku amata pienākumus, tiesības un atbildības pakāpi, sagatavot darbinieku amata aprakstus, novērtēt darbinieku darba kvalitāti, noteikt iestādes darbinieku darba samaksu saskaņā ar spēkā esošo normatīvo aktu nosacījumiem;
		8. nodrošināt vispārējās izglītības programmu izstrādi, licencēšanu un īstenošanu;
		9. nodrošināt Izglītības likuma, Vispārējās izglītības likuma, Latvijas Republikas Ministru kabineta noteikumu un citu normatīvo aktu izpildi, Izglītības un zinātnes ministrijas, pašvaldības izdoto normatīvo aktu ievērošanu un izpildi iestādē;
		10. pildīt citus Latvijas Republikas normatīvajos aktos noteiktos izglītības iestādes vadītāja pienākumus, pašvaldības domes lēmumus, ar domes priekšsēdētāja rīkojumu, pašvaldības izpilddirektora rīkojumu vai pilsētas pārvaldnieka uzliktos pienākumus.
2. **Nobeiguma noteikumi**
	1. Nolikums sagatavots uz 13 (trīspadsmit) lapām un tiek ievietots pašvaldības mājas lapā.
	2. Uzziņas saistībā ar konkursa nolikumu var saņemt, zvanot pa telefona numuru 64860562.
	3. Pretendenta iesniegtais pieteikums tiek reģistrēts pašvaldības iesniegumu saņemšanas reģistrā.
	4. Iesniegtie dokumenti pretendentam atpakaļ netiek izsniegti.
	5. Pretendentam pēc rakstveida pieprasījuma ir tiesības iepazīties ar komisijas protokolu un komisijas pieņemto ieteikumu.
	6. Konkursa dokumentiem saskaņā ar pašvaldības izpilddirektora 09.10.2014. rīkojumu Nr.MNP 2.1.1.12./14/69 ir ierobežotas pieejamības statuss.

 Domes priekšsēdētājs A.Lungevičs

*1.pielikums*

*Madonas novada pašvaldības domes*

*20.03.2018. lēmumam Nr.105*

 *(protokols Nr.4, 18.p.)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vārds, uzvārds)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(personas kods)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(dzīvesvietas adrese)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(tālr.; e-pasts)

PIETEIKUMS

\_\_\_\_\_\_\_\_\_\_\_\_.\_\_\_.2018.

(vieta, datums)

Es, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , piesaku sevi konkursam uz

(vārds, uzvārds)

vakanto Lazdonas pamatskolas direktora amatu.

Apliecinu, ka uz mani neattiecas Izglītības likumā un Bērnu tiesību aizsardzības likumā noteiktie ierobežojumi strādāt par pedagogu.

Pielikumā (*pievienotie dokumenti saskaņā ar nolikuma 4.4.punktu*):

\_\_\_\_\_\_\_\_\_\_\_\_\_\_\_\_\_\_\_\_\_\_

(paraksts)

*2.pielikums*

*Madonas novada pašvaldības domes*

*20.03.2018. lēmumam Nr.105*

 *(protokols Nr.4, 18.p.)*

**IZGLĪTĪBAS IESTĀDES DIREKTORA KOMPETENČU MODELIS**

1. **Vispārējs kompetenču raksturojums**

|  |  |  |
| --- | --- | --- |
| ***Nr.*** | ***Kompetence*** | ***Kompetences apraksts*** |
| 1 | Izglītība | Iegūtais izglītības līmenis un sistemātiska profesionālās kompetences paaugstināšana. |
| 2 | Profesionālā pieredze | Pretendenta darba pieredze un ilgums attiecīgajā izglītības jomā un atbilstošā amatā. |
| 3 | Vispārējās zināšanas un prasmes izglītības jomā | Individuālo zināšanu apjoms attiecīgajā izglītības jomā, izglītības iestādes darba organizācijā un vadības darbā |
| 4 | Profesionālā motivācija un izaugsme | Ieinteresētība un iniciatīva savas profesionālās darbības izaugsmē, apzinoties savas stiprās un vājās puses, lai īstenotu attīstības vajadzības. |
| 5 | Izglītības iestādes vērtību apzināšanās | Izpratne par izglītības iestādes kultūru un vērtībām, kā arī politiskajiem, sociālajiem un ekonomiskajiem aspektiem, kas var palīdzēt sasniegt rezultātus |
| 6 | Izglītības iestādes stratēģiskais redzējums, darba organizēšana un plānošana | Spēja definēt un pārvērst darbībā iestādes attīstības stratēģisko vīziju. Spēja plānot un organizēt iestādes darbu, izvirzīto mērķu kontekstā, panākot maksimālu efektivitāti.  |
| 7 | Komandas vadīšana  | Spēja uzņemties līdera lomu, organizēt komandas darbu, lai nodrošinātu mērķu sasniegšanu. Spēja viedot pozitīvas attiecības starp komandas dalībniekiem, rūpēties par kolektīvu un motivēt to kopējo mērķu sasniegšanai. |
| 8 | Izglītības iestādes resursu pārvaldīšana | Izpratne par iestādes resursiem, efektīvu un kvalitatīvu resursu izmantošanu un ilgtspējīgas darbības nodrošināšanu. |
| 9 | Spēja pieņemt lēmumus un uzņemties atbildību | Spēja pieņemt lēmumus, izvērtējot informāciju, un gatavība uzņemties atbildību par procesa gala rezultātu. |
| 10 | Komunikācijas prasmes | Spēja uzklausīt un nodot informāciju saprotamā veidā, argumentēt un risināt konfliktsituācijas saskarsmes procesā. Spēja uztvert, saprast un veiksmīgi lietot valodu mutvārdu un rakstveida saskarsmē |

**2. Kompetenču vērtējumi un to noteikšana**

Katra kompetence tiek vērtēta 4 punktu sistēmā, kur 1 punkts ir viszemākais vērtējums, 4 punkti – visaugstākais vērtējums. Katrai kompetencei noteiktas konkrētas prasības, kādām jāatbilst pretendenta attieksmei, rīcībai vai zināšanām, lai iegūtu vērtējumu no 1 līdz 4 punktiem.

|  |  |  |
| --- | --- | --- |
| ***Punkti*** | ***Novērtējums*** | ***Apraksts*** |
| **4** | Ļoti labi | Novērtējums atbilst labvēlīgai saderībai ar profesionālo kompetenci, liecina par augstu prasmju un iemaņu attīstības līmeni |
| **3** | Labi | Novērtējums atbilst labam prasmju un iemaņu attīstības līmenim, īpašību var attīstīt patstāvīgi |
| **2** | Pietiekami | Novērtējums liecina par prasībām atbilstošām prasmēm un iemaņām, kuras vēlams attīstīt patstāvīgi |
| **1** | Jāpilnveido | Novērtējums liecina, ka piemīt apmierinošas prasmes un iemaņas, kuras tomēr neizpaužas sistemātiski, īpašību var attīstīt atbilstošā apmācībā |

* + - 1. **Kompetences „Izglītība” vērtējuma apraksti**

Komisija izmanto pretendenta dzīves un darba gaitu aprakstā sniegto informāciju.

|  |  |
| --- | --- |
| Vērtējums | Apraksts |
| Ļoti labi | Doktora grāds pedagoģijā vai izglītībā; maģistra grāds izglītības vadībā.Divas vai vairākas augstākās izglītības, kas atbilst izglītības iestādes vadītāja darba specifikai.Var būt eksperts, apmācīt un konsultēt savus kolēģus, mentors. Izglītība un profesionālā kvalifikācija ļauj augstā līmenī veikt amata pienākumus.  |
| Labi | Bakalaura/ maģistra grāds pedagoģijā vai izglītībā vai 2.līmeņa profesionālā augstākā izglītība pedagoģijā. Iegūta arī izglītība iestādes vadības darbā. Profesionālās kompetences pilnveide ir izglītības iestādes darba organizācijā, vadībā un kvalitātes novērtēšanā. |
| Pietiekami | Izglītība un profesionālā kvalifikācija atbilst amata aprakstā minētajām prasībām, lai veiktu amata pienākumus. 2.līmeņa profesionālā augstākā izglītība un apgūta akreditēta B programma pedagoģijā vismaz 72 stundu apjomā. Mērķtiecīga profesionālās kompetences pilnveide izglītības darba organizācijā. |
| Jāpilnveido | Izglītība ir atbilstoša amata aprakstam, tomēr darba pienākumu efektīvai veikšanai vērojami trūkumi. Profesionālās kompetences pilnveide nav mērķtiecīga vai tieši saistīta ar izglītības iestādes darba organizāciju vai kvalitātes novērtēšanu. |

* + - 1. **Kompetences „Profesionālā pieredze” vērtējuma apraksti**

Komisija izmanto pretendenta dzīves un darba gaitu aprakstā aprakstā sniegto informāciju.

|  |  |
| --- | --- |
| Vērtējums | Apraksts |
| Ļoti labi | Izglītības vadības darba vai vadības darba pieredze vairāk par 5 gadiem.Pieredze pedagoģiskā procesa kvalitatīvā organizēšanā un vadīšanā, balstoties uz profesionālo pieredzi, sistemātisku zināšanu papildināšanu. Pieredze starptautiskā, valsts, reģionālajā un vietējā līmenī, plāno un nemitīgi iesaistās dažādās profesionālajās aktivitātēs, iniciatīva darboties profesionālajās organizācijās un ieguldījums sadarbībā ar dažāda līmeņa izglītības institūcijām. |
| Labi | Izglītības vadības darba vai vadības darba pieredze no 2 līdz 5 gadiem.Pieredze valsts, reģionālajā un vietējā līmenī, plāno aktivitātes, tiek apliecināta profesionālā meistarība, iesaistoties pieredzes apmaiņas procesā. |
| Pietiekami | Izglītības vadības darba vai vadības darba pieredze mazāka par 2 gadiem. Praktiskā darba pieredze attiecīgajā izglītības jomā vairāk par 3 gadiem. Atbilst amata prasībām, ir pieredze noteiktā darbā, amatā, profesijā, pieredze darbā ar noteiktiem jautājumiem, pedagoģiskā darba pieredze izglītības jomā vai vadības darbā. |
| Jāpilnveido | Darba pieredze attiecīgajā izglītības jomā līdz 3 gadiem. Nav pieredzes izglītības vadības darbā vai vadības darbā. Daļēji atbilst prasībām, pieredze minimāla, prot darboties atbilstoši standartsituācijām. |

* + - 1. **Kompetences „Vispārējās zināšanas un prasmes izglītības jomā” vērtējuma apraksti**

|  |  |
| --- | --- |
| Vērtējums | Apraksts |
| Ļoti labi | Ļoti labas zināšanas un prasmes izglītības jomā. Valsts valodas prasmes augstākajā līmenī, vairāku svešvalodu zināšanas profesionālajai darbībai nepieciešamajā apjomā. Pārzina vairākas informācijas sistēmas, t.sk. izglītības informācijas sistēmas datu bāzes. Sniedz priekšlikumus un dažādus risinājumus darba efektivitātes paaugstināšanai. Svešvalodu zināšanas profesionālajai darbībai nepieciešamajā apjomā. Zināšanas izglītības iestāžu finansēšanas jautājumos, izglītības iestāžu darbības un normatīvo aktu pārzināšana izglītības jomā. Plašas zināšanās pedagoģijā, psiholoģijā, izglītības darba vadībā. |
| Labi | Labas zināšanas un prasmes, prasmīgi lieto informācijas un komunikācijas tehnoloģijas. Valsts valodas prasmes augstākajā līmenī, ir svešvalodas zināšanas profesionālajai darbībai nepieciešamajā apjomā. Regulāri strādā pie vispārējo zināšanu pilnveidošanas. Labas profesionālās zināšanas un prasmes, zināšanas un pieredze iekšējo un ārējo normatīvo aktu pārzināšanā un ievērošanā, gatavība pienākumu izpildei. Labas zināšanās pedagoģijā, psiholoģijā, izglītības darba vadībā. |
| Pietiekami | Pietiekamas profesionālās zināšanas un prasmes. Valsts valodas prasmes augstākajā līmenī, ir spēja svešvalodā zināties. Ir prasmes darbā ar biroja tehniku un informāciju un komunikāciju tehnoloģijām, ir prezentāciju veidošanas prasmes. Profesionālo zināšanu, prasmju un iemaņu pietiekamība un atbilstība amatam izvirzītajām prasībām.  |
| Jāpilnveido | Nepilnīgas profesionālās zināšanas un prasmes. Nepārliecinošas informācijas tehnoloģiju lietošanas prasmes. Svešvalodas lietošanā grūtības. |

* + - 1. **Kompetences „Profesionālā motivācija un izaugsme” vērtējuma apraksti**

Komisija izmanto pretendenta dzīves un darba gaitu aprakstā aprakstā sniegto informāciju.

|  |  |
| --- | --- |
| Vērtējums | Apraksts |
| Ļoti labi | Piemīt iniciatīva un uzņēmība. Aktīvi un enerģiski censtos ietekmēt notikumus, lai sasniegtu rezultātu. Uzturētu radošu atmosfēru, pozitīvi ietekmējot arī kolēģus. Piemīt radoša un zinoša pieeja problēmu risināšanā. Izvirza pret sevi augstas prasības. |
| Labi | Pauž interesi par profesionālo izaugsmi un prot iedziļināties sava darba saturā. Tiektos sasniegt labākus darba rezultātus. Piemīt neatlaidība un mērķtiecība, lai realizētu konkrētus uzdevumus. Ir spēja ieinteresēt un aktivizēt cilvēkus līdzdarboties. Raksturīga laba situācijas uztvere. |
| Pietiekami | Galvenokārt administrētu procesus un nodrošinātu nosacījumu ieviešanu praksē. Sekotu, lai tiek sasniegts darba rezultāts. Pauž interesi par profesionālo izaugsmi.  |
| Jāpilnveido | Savā darbībā balstītos uz noteiktajām prasībām. Neskaidra interese par profesionālo izaugsmi.  |

* + - 1. **Kompetences „Organizācijas vērtību apzināšanās” vērtējuma apraksti**

|  |  |
| --- | --- |
| Vērtējums | Apraksts |
| Ļoti labi | Demonstrē plašu izpratni par sociālo un ekonomisko kontekstu, kādā izglītības iestāde darbojas. Sekmīgi darbojas dažādās sociālajās, politiskajās un kultūras vidēs. Apzinās politiskās vides iespējamās pārmaiņas un to, kā tās var ietekmēt izglītības iestādi. Savā darbībā balstītos uz izglītības iestādes kultūru kā pamatu ietekmei un līderībai. |
| Labi | Izprot izglītības iestādes ilgtermiņa mērķus. Atbalstītu kultūras un darbības modeļu pārmaiņas, ja tās ir izglītības iestādes interesēs. Prot plaši izmantot dažāda veida informāciju, lai diskutētu par jaunām iniciatīvām. Ir izpratne par lēmumu pieņemšanu un ietekmes avotiem. |
| Pietiekami | Veidotu risinājumus, kuri ir pieņemami dažādām iesaistītajām pusēm, balstoties uz izpratni par iekšējo vidi un kultūru savā un citās iestādēs. Izprot ārējo ieinteresēto pušu attieksmi un intereses. Ir skaidra lēmumu pieņemšanas kārtība. |
| Jāpilnveido | Izprot un darbotos saskaņā ar izglītības iestādes misiju un mērķiem. Pietrūkst vispusīgas informācijas. Daļēji izprot ārējo ieinteresēto pušu attieksmi un intereses. |

* + - 1. **Kompetences „ Izglītības iestādes stratēģiskais redzējums, darba organizēšana un plānošana” vērtējuma apraksti**

|  |  |
| --- | --- |
| Vērtējums | Apraksts |
| Ļoti labi | Ir spēja definēt un apzināti pauž vīziju un stratēģiju par konkrēto izglītības iestādi. Raksturo vīziju saprotamā un viegli uztveramā veidā. Var definēt sagaidāmās problēmas, izstrādāt iespējas un izvēlēties risinājumus atbilstoši izglītības iestādes stratēģijai. Piemīt spēja ieraudzīt jaunus attīstības virzienus. Enerģiski un pārliecinoši popularizēs stratēģiskos mērķus izglītojamajiem, personālam un citām iesaistītajām pusēm. |
| Labi | Skaidri prot definēt un veicinātu darbinieku ieguldījumu izglītības iestādes mērķu sasniegšanā. Sekotu līdzi komandas darbībai, regulāri popularizētu izglītības iestādi, tās stratēģisko vīziju un vērtības izglītojamajiem, personālam un citām iesaistītajām pusēm. Novērtē atšķirību starp esošo stāvokli un vēlamo attīstības virzienu nākotnē un nosaka efektīvākos veidus, kā atšķirību mazināt. Paredz šķēršļus un iespējas izglītības iestādei un atbilstoši pielāgo savu rīcību |
| Pietiekami | Ir spēja izskaidrot stratēģisko redzējumu, bet nav vērojama iniciatīva jaunu stratēģisku attīstības virzienu noteikšanā. Pastāvīgi spēj analizēt savas darbības. Pielāgo personīgos darba mērķus darba jomas attīstības mērķiem. |
| Jāpilnveido | Neskaidrs stratēģiskais redzējums Nepilnīgi novērtē atšķirību starp esošo stāvokli un vēlamo attīstības virzienu nākotnē. |

* + - 1. **Kompetences „Komandas vadīšana” vērtējuma apraksti**

|  |  |
| --- | --- |
| Vērtējums | Apraksts |
| Ļoti labi | Aktīvi un pēc paša iniciatīvas uzņemtos līdera lomu, ir spēja veidot un stiprināt komandas identitāti. Efektīvi organizētu personāla un vadības komandas darbu, lai nodrošinātu mērķu sasniegšanu. Pārstāvētu komandas un iestādes reputāciju. Vienmēr laikus atrisinātu personāla un vadības komandas iekšējos konfliktus, saglabājot komandas garu un cieņpilnas attiecības iestādē. Ar savu rīcību iedvesmotu citus kopīgam darbam. Uzņemtos pilnu atbildību par personāla un vadības komandas darba rezultātiem. |
| Labi | Uzņemtos līdera lomu. Pārstāvētu personāla un vadības komandas intereses un reputāciju ārpus izglītības iestādes. Veidotu personāla un vadības komandas kopējo vīziju, veicinātu personāla un vadības komandas dalībnieku savstarpējo sadarbību. Darbojas sistemātiski un konsekventi. Izmantotu dažādas metodes, lai paaugstinātu personāla un vadības komandas produktivitāti un veidotu pozitīvu gaisotni (piemēram, kopīga pieredze, komandas simboli). Atrisinātu personāla iekšējos konfliktus un iekšējos konfliktus vadības komandā. |
| Pietiekami | Daļēji uzņemtos līdera lomu. Informētu un iesaistītu personālu un vadības komandu kopējo lēmumu pieņemšanā, skaidrotu attīstības plānus. Veicinātu patstāvību un iniciatīvu no personāla un vadības komandas dalībnieku puses. Izmanto dažādas metodes iestādes darbības nodrošināšanai. Centos risināt personāla iekšējos konfliktus un iekšējos konfliktus vadības komandā.  |
| Jāpilnveido | Formāli uzņemsies līdera lomu. Pārsvarā virzīs un informēs personāla un vadības komandas dalībniekus, kontrolēs personāla un vadības komandas darba efektivitāti. Maza kolektīva iesaiste ideju ģenerēšanā vai lēmumu pieņemšanā. Izmantotu formālo autoritāti. |

1. **Kompetences „Izglītības iestādes resursu pārvaldīšana” vērtējuma apraksti**

|  |  |
| --- | --- |
| Vērtējums | Apraksts |
| Ļoti labi | Mērķtiecīgi plānotu un nodrošinātu ilgtspējīgus, racionālus, jēgpilnus ar stratēģiskiem mērķiem un attīstības plānu saistītus materiāltehniskos resursus un to atjaunošanu, nomaiņu un papildināšanu. Noteiktu mērķus sev un citiem, kas prasītu papildu kompetences resursu izmantošanā augstu rezultātu sasniegšanai. |
| Labi | Mērķtiecīgi plānotu izglītības iestādes resursu darbības un izmantošanas ilgtspējas nodrošināšanu. Plānotu materiāltehnisko resursu atjaunošanu, nomaiņu un papildināšanu. Aktīvi iesaistītu citus materiāltehnisko resursu izmantošanā rezultātu paaugstināšanai. Sekotu, lai mērķu sasniegšanai un rezultātu paaugstināšanai tiktu vispusīgi izmantoti izglītības iestādē pieejamie resursi. |
| Pietiekami | Plānveidīgi veiktu izglītības iestādes resursu darbības un izmantošanas ilgtspējas nodrošināšanu. Plānotu materiāltehnisko resursu atjaunošanu, nomaiņu un papildināšanu. Izvirzītu citiem uzdevumus materiāltehniskos resursus ilgtspējas nodrošināšanā.  |
| Jāpilnveido | Formāli veiktu izglītības iestādes resursu atjaunošanu, nomaiņu un papildināšanu.  |

1. **Kompetences „Spēja pieņemt lēmumus un uzņemties atbildību” vērtējuma apraksti**

|  |  |
| --- | --- |
| Vērtējums | Apraksts |
| Ļoti labi | Ir spēja pieņemt arī nepopulārus lēmumus, tajā skaitā arī paaugstināta stresa situācijās. Izvērtējot riskus, ir spēja pieņemt kvalitatīvus un taisnīgus lēmumus arī situācijās, kad nav pilnīgas informācijas. |
| Labi | Pieņemtu skaidrus, konkrētus lēmumus, apsverot iespējamos riskus. Ir spēja ātri pieņemt lēmumus kritiskās situācijās, gatavība aizstāvēt un izskaidrot pieņemtos lēmumus. |
| Pietiekami | Izmantotu dažādas pieejas lēmumu pieņemšanai: konsultētos ar citiem, iesaistītu ekspertus. Ir spēja patstāvīgi veidot viedokli, gatavība aizstāvēt pieņemtajiem lēmumiem. |
| Jāpilnveido | Situācijās, kad apstākļi to prasītu, uzņemtos atbildību un pieņemtu lēmumus, bet centos sākotnēji iegūt citu atbalstu un izvairītos no nepopulāriem lēmumiem. Nejūtas pārliecināts, gatavs viegli mainīt pieņemtos lēmumus. Izmantotu vienkāršotu pieeju lēmumu pieņemšanai un izvairītos no atbildīgu lēmumu pieņemšanas. |

1. **Kompetences „Komunikācijas prasmes” vērtējuma apraksti**

|  |  |
| --- | --- |
| Vērtējums | Apraksts |
| Ļoti labi | Prot pielietot dažādus pārliecināšanas paņēmienus, lai pārliecinātu sarunu partneri par sava viedokļa pareizību. Veido kontaktu ar sarunu partneri, uzņemoties iniciatīvu. Sarunā ievēro un izprot citu vajadzības un neizraisa konfliktus. Būtu autoritāte grupas dalībniekiem. Profesionālas publiskās uzstāšanās iemaņas. |
| Labi | Izrāda sapratni un atbalstu sarunas partnerim gan verbāli, gan neverbāli. Informāciju nodod saprotamā veidā un pārliecinās par sniegtās informācijas izpratni. Spēj argumentēt savu viedokli un pārliecināt sarunas partneri. Labi saprotas ar dažādu tipu cilvēkiem, spēj pielāgot savu rīcību, lai sasniegtu vēlamo rezultātu. Prot uzklausīt sarunu partnera pretenzijas un risināt konfliktsituācijas, veidojot starpnieka pozīciju. Ir publiskās uzstāšanās iemaņas. |
| Pietiekami | Skaidri formulē savas domas un viedokli. Ir publiskās uzstāšanās pieredze. |
| Jāpilnveido | Grūtības skaidri noformulēt savas domas un viedokli. Nav publiskās uzstāšanās pieredzes. |